YLÖJÄRVEN KAUPUNKI VALTUUSTOALOITE

Valtuutettujen ja varavaltuutettujen tiedonsaanti

Toimielimien kokousasioiden liitteet ovat monentasoiset. Osa liitteistä on yleisesti luettavissa kaupungin nettisivuilla, osa Ylönetissä muutamien toimielimien osalta. Lautakuntien kokousten liitteet ovat luettavissa ainoastaan kaupungin virallisten nettisivujen kautta.

Varavaltuutetut käyvät tarvittaessa tuuraamassa valtuutettuja. He eivät kuitenkaan ole sähköpostitusten listoilla valtuuston kokousten välillä. Varavaltuutetut eivät esimerkiksi pääse Ylönettiin.

Varavaltuutetuilla ei ole iPadeja tai muitakaan kaupungin liisaamia älylaitteita. Seminaaritilanteissa varavaltuutetut eivät yllä samantasoiseen tiedonsaantiin varsinaisten valtuutettujen kanssa.

Keskustan valtuustoryhmä esittää, että valtuutetuille tarjotaan mahdollisuus saada tietoonsa kaikkien lautakuntien kokousten liitteet Ylönetissä ja että varavaltuutetuille turvataan tasavertainen tiedonsaanti Ylönetin käyttöoikeuksien myötä. Myös iPadin hankkimista muutamalle ensimmäiselle varavaltuutetulle toivomme selvitettäväksi.

Ylöjärvellä 10.11.14

Keskustan valtuustoryhmä

Minna Sarvijärvi